ΑΠΟΦΑΣΗ ΤΗΣ ΕΠΙΤΡΟΠΗΣ της 13ης Δεκεμβρίου 1995 περί εγκρίσεως μεθόδου ταξινόμησης των σφαγίων χοίρων στην Αυστρία (Το κείμενο στη γερμανική γλώσσα είναι το μόνο αυθεντικό) (96/4/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 149,
τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΚ) αριθ. 3513/93 (2), και ιδίως το άρθρο 5 παράγραφος 2,
Εκτιμώντας:
ότι ο κανονισμός (ΕΟΚ) αριθ. 3220/84 προβλέπει στο άρθρο 2 παράγραφος 3, ότι η ταξινόμιση των σφαγίων χοίρων πρέπει να πραγματοποιεί με εκτίμηση της περιεκτικότητας σε άπαχο κρέας σύμφωνα με μεθόδους στατιστικά δοκιμασμένες και βασισμένες σε σωματικές μετρήσεις ενός ή περισσοτέρων ανατομικών μερών του σφαγίου του χοίρου 7 ότι η έγκριση των μεθόδων ταξινόμησης εξαρτάται από την ύπαρξη ανώτατου ορίου ανοχής στατιστικού σφάλματος εκτίμησης 7 ότι το εν λόγω όριο ανοχής προσδιορίζεται στο άρθρο 3 του κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που θεσπίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (3), όπως τροποποιήθηκε τελευταία από τον κανονισμό (ΕΚ) αριθ. 3127/94 (4) 7
ότι η αυστριακή κυβέρνηση ζήτησε από την Επιτροπή έγκριση ώστε να χρησιμοποιεί στο έδαφός της μια μόνο μέθοδο ταξινόμησης των σφαγίων χοίρων και προσκόμισε τα στοιχεία που απαιτεί το άρθρο 3 του κανονισμού (ΕΟΚ) αριθ. 2967/85 πριν από την τροποποίησή του από τον κανονισμό (ΕΚ) αριθ. 3127/94 7 ότι δικαιολογείται η έγκριση της εν λόγω μεθόδου ταξινόμησης στο πλαίσιο μεταβατικού μέτρου που εφαρμόζεται μέχρι τις 31 Δεκεμβρίου 1997, με σκοπό τη διευκόλυνση της μετάβασης από το υφιστάμενο καθεστώς ταξινόμησης της Αυστρίας, στο κοινοτικό καθεστώς 7
ότι δεν πρέπει να επιτρέπεται η τροποποίηση της μεθόδου ταξινόμησης εκτός αν ληφθεί σχετική απόφαση της Επιτροπής υπό το φώς της αποκτηθείσας πείρας 7 ότι για το λόγω αυτό, μπορεί να ανακληθεί η παρούσα έγκριση 7
ότι ο κανονισμός (ΕΟΚ) αριθ. 3220/84 προβλέπει, στο άρθρο 2, ότι τα κράτη μέλη έχουν το δικαίωμα να προβλέψουν μια διαφορετική παρουσίαση από την τυποποιημένη παρουσίαση που ορίζεται στο εν λόγω άρθρο όταν η εμπορική πρακτική ή οι τεχνικές απαιτήσεις δικαιολογούν μια τέτοια παρέκκλιση 7
ότι στην Αυστρία οι τεχνικές απαιτήσεις που έχουν σχέση με τη χρήση της μεθόδου ταξινόμησης και συνεπώς η εμπορική πρακτική έχουν ως συνέπεια να παραμένουν στο σφάγιο το περινεφρικό λίπος, τα νεφρικά και το διάφραγμα 7 ότι πρέπει να λαμβάνονται υπόψη τα ανωτέρω για την προσαρμογή του βάρους στην τυποποιημένη παρουσίαση 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η χρησιμοποίηση της μεθόδου εκτίμησης που ονομάζεται «Zwei-Punkte-Meίverfahren (ZP)» η οποία περιγράφεται στο παράρτημα, επιτρέπεται στην Αυστρία ως η μόνη μέθοδος ταξινόμησης των σφαγίων χοίρων σύμφωνα με τον κανονισμό (ΕΟΚ) αριθ. 3220/84.
Άρθρο 2
Δεν επιτρέπεται καμία τροποποίηση της μεθόδου εκτίμησης (σημεία μέτρησης ή τύποι).
Άρθρο 3
Κατά παρέκκλιση από την τυποποιημένη παρουσίαση που αναφέρεται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρου παρουσιάζονται με το περινεφρικό λίπος, τα νεφρά και το διάφραγμα, κατά τη διάρκεια του ζυγίσματος και της ταξινόμησης. Για να καθοριστούν οι τιμές του σφαγμένου χοίρου σε συγκρίσιμη βάση, το βάρος του θερμού σφαγίου που διαπιστώθηκε μειώνεται κατά 2,3 %.
Άρθρο 4
Η παρούσα απόφαση απευθύνεται στη Δημοκρατία της Αυστρίας.
Εφαρμόζεται από τις 31 Δεκεμβρίου 1997.
Βρυξέλλες, 13 Δεκεμβρίου 1995.